2024.gada 24.aprīlī Saistošie noteikumi Nr.SN \_\_/2024

APSTIPRINĀTI

Ar Olaines novada pašvaldības domes

2024.gada 24.aprīļa

sēdes lēmumu (4.prot.\_\_.p.)

**Par pašvaldības nodevām Olaines novadā**

*Izdoti saskaņā ar*

 *likuma “Par nodokļiem un nodevām” 12. panta pirmās daļas 1., 2., 5. un 9. punktu, Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” 16. 1 punktu*

**I. Vispārīgie jautājumi**

1. Saistošie noteikumi (turpmāk – Noteikumi) nosaka:

1.1. pašvaldības nodevu (turpmāk – Nodeva) par:

1.1.1. izstrādāto oficiālo dokumentu un apliecinātu to atvasinājumu (noraksts, izraksts, kopija) saņemšanu;

* 1. 2. par mājdzīvnieku (suņu) turēšanu;

1.1.3. izklaidējoša rakstura pasākumu rīkošanu publiskās vietās;

* 1. Nodevas maksāšanas kārtību;
	2. personas, kuras atbrīvojamas no Nodevas samaksas.
1. Nodevu maksātāji ir fiziskas un juridiskas personas.

**II. Nodeva par pašvaldības izstrādāto oficiālo dokumentu un apliecinātu to atvasinājumu saņemšanu**

1. Nodevu par pašvaldības izstrādāto oficiālo dokumentu un apliecinātu to atvasinājumu saņemšanu maksā persona, kura saņem pašvaldības izstrādāto oficiālo dokumentu un apliecinātu tā atvasinājumu.
2. Nodevu objekti, kurus apliek ar Nodevu un Nodevu likmes:

|  |  |  |
| --- | --- | --- |
| **Nr.p.k.** | **Nodevas objekts** | **Nodevas likme (EUR)** |
| 4.1. | Par atkārtoti pieprasītu pašvaldības domes izstrādātu oficiālu dokumentu un apliecinātu tā atvasinājumu (domes sēžu protokolu izraksts, domes lēmums) | 2,50(par vienu A4 lapu) |
| 4.2. | Par trešajai personai izsniegtu pašvaldības domes izstrādātu oficiālu dokumentu un apliecinātu tā atvasinājumu (domes sēžu protokolu izraksts, domes lēmums)  | 4,00(par vienu A4 lapu) |
| 4.3. | Par arhīva dokumenta vienu A4 lapu  | 5,00 |
| 4.3.1. | Par arhīva dokumenta katru nākamo A4 lapu tam pašam dokumentam | 2,50 |
| 4.4. | Par arhīva dokumenta vienu A3 lapu  | 10,00 |
| 4.4.1. | Par arhīva dokumenta katru nākamo A3 lapu tam pašam dokumentam | 5,00 |
| 4.5. | Par izziņu par nekustamo īpašumu, tai skaitā par nekustamā īpašuma nodokli | 4,00 |

1. **Nodeva par izklaidējoša rakstura pasākumu sarīkošanu publiskās vietās**
2. Nodevu par izklaidējoša rakstura pasākumu sarīkošanu maksā persona, kura rīko izklaidējoša rakstura pasākumu publiskā vietā, pašvaldības teritorijā.
3. Nodevas objekti un likmes par vienu dienu, vienam pasākumam:

|  |  |  |
| --- | --- | --- |
| **Nr.p.k.** | **Nodevas objekts** | **Nodevas likme****(EUR)** |

|  |  |  |
| --- | --- | --- |
| 6.1. | Par maza mēroga izklaidējoša, komerciāla rakstura publiska pasākumu rīkošanu (atrakcijas, spēles, loterijas u.tml.) publiskā vietā  | 20,00  |
| 6.2. | Par liela mēroga, komerciāla, izklaidējoša rakstura publiska pasākuma rīkošanu (cirks, karuseļi, piepūšamās atrakcijas u.tml.) publiskā vietā  | 40,00  |

1. **Nodeva par dzīvnieku (suņa) turēšanu**
2. Nodevu par dzīvnieku (suņa) turēšanu daudzdzīvokļu dzīvojamā mājā maksā dzīvnieka (suņa) īpašnieks.
3. Nodevas objekts un likme mēnesī:

|  |  |  |
| --- | --- | --- |
| **Nr.p.k.** | **Nodevas objekts** | **Nodevas likme****(EUR)** |

|  |  |  |
| --- | --- | --- |
| 8.1. | Par daudzdzīvokļu dzīvojamā mājā dzīvojošu dzīvnieku (suni)  | 2,00(mēnesī) |

**V. Personas, kuras ir atbrīvotas no Nodevas samaksas**

1. No Noteikumos noteikto Nodevu samaksas atbrīvo normatīvajos aktos noteiktās personas.
2. Papildus normatīvajos aktos noteiktajiem atbrīvojumiem no Nodevas samaksas atbrīvo šādas personas:
	1. no Nodevas par pašvaldības izstrādāto oficiālo dokumentu un apliecinātu to atvasinājumu saņemšanu par šo noteikumu 4.1., 4.2., 4.3., 4.3.1., 4.4. un 4.4.1.apakšpunktā noteiktajiem dokumentiem – personas, kuras normatīvajos aktos noteiktā kārtībā atzītas par trūcīgām vai maznodrošinātām un personas ar I un II grupas invaliditāti;
	2. no Nodevas par izklaidējoša rakstura pasākumu rīkošanu publiskās vietās:
		1. no pašvaldības budžeta līdzfinansēto pasākumu organizatori;
		2. piemiņas pasākumu organizatori, kuru rīkotā publiskā pasākuma veids un mērķis atbilst piemiņas raksturam, kā arī citu nekomerciāla rakstura izklaides pasākumu (labdarības pasākumi ar ziedojumiem, garīgās mūzikas koncerti) organizatori;
		3. labdarības pasākumu un nekomerciāla rakstura (izņemot reklāmas un aģitācijas) izklaides pasākumu organizatori;
	3. no Nodevas par dzīvnieku turēšanu:
		1. vientuļie, nestrādājošie pensionāri;
		2. dzirdes invalīdi.
3. **Nodevas samaksas kārtība**
4. Personas Noteikumos noteiktās Nodevas iemaksā pašvaldības norēķinu kontā, izņemot 8.1.apakšpunktā noteikto Nodevu, kuru, pamatojoties uz dzīvojamās mājas pārvaldnieka (apsaimniekotāja) izsniegta rēķina pamata, ieskaita mājas pārvaldnieka (apsaimniekotāja) norādītajā norēķinu kontā.
5. Nodevu samaksā pilnā apmērā pirms pašvaldības dokumentu un atļauju saņemšanas vai noteikto darbību veikšanas. Samaksāto Nodevu personai neatmaksā.

**VII. Noslēguma jautājumi**

1. Noteikumi stājas spēkā 2024.gada 1.jūlijā.
2. Ar šo noteikumu spēkā stāšanos spēku zaudē:

16.1. Olaines novada domes 2016.gada 25.maija saistošie noteikumi Nr. SN6/2016 “Nodevas par pašvaldības izstrādāto oficiālo dokumentu saņemšanu, būvatļaujas izdošanu vai būvniecības ieceres akceptu un izklaidējoša rakstura pasākumu sarīkošanu publiskās vietās” (5.prot., 31.p.);

16.2. Olaines novada domes 2010.gada 25.augusta saistošie noteikumi Nr. 14 “Dzīvnieku turēšanas un nodevas par dzīvnieku turēšanu samaksas kārtības noteikumi Olaines novadā” (10.prot., 25.2.p.).

 Priekšsēdētājs A.Bergs

**Paskaidrojuma raksts
Olaines novada pašvaldības domes 2024. gada 24. aprīļa saistošajiem noteikumiem Nr. SN\_\_\_ /2024. “Par pašvaldības nodevām Olaines novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu mērķis un nepieciešamības pamatojums | Saistošie noteikumi izdoti ievērojot likuma “Par nodokļiem un nodevām” un Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” pašvaldībai piešķirtā pilnvarojuma robežas.Saistošie noteikumi nosaka pašvaldības nodevu par Olaines novada pašvaldības izstrādāto oficiālo dokumentu un apliecinātu to atvasinājumu (noraksts, izraksts, kopija) saņemšanu, par mājdzīvnieku (suņu) turēšanu, izklaidējoša rakstura pasākumu rīkošanu publiskās vietās, nodevas maksāšanas kārtību un personas, kuras atbrīvojamas no nodevas samaksas Olaines novadā.Pašvaldības nodevas mērķis analoģiski valsts nodevas mērķim ir personu darbību regulēšana (kontrolēšana, veicināšana, ierobežošana). Nedz valsts nodevai, nedz pašvaldības nodevai nav preventīvs vai soda raksturs. |
| 2. Informācija par plānoto fiskālo ietekmi uz pašvaldības budžetu | Saskaņā ar Pašvaldību likuma 46.panta otro daļu - izstrādājot saistošo noteikumu projektu par pašvaldības nodevām, paskaidrojuma rakstā neiekļauj informāciju par plānoto projekta ietekmi uz pašvaldības budžetu.  |
| 3. Informācija par plānoto sociālo ietekmi, ietekmi uz vidi, iedzīvotāju veselību, uzņēmējdarbības vidi, konkurenci pašvaldības teritorijā | 3.1. Sociālā ietekme – paredzētie pašvaldības nodevas samaksas atbrīvojumi fiziskām personām: maznodrošinātām, trūcīgām, personām ar I un II grupas invaliditāti un pensionāriem labvēlīgi ietekmēs mazaizsargātās iedzīvotāju grupas;3.2. Ietekme uz vidi – nav;3.3. Ietekme uz iedzīvotāju veselību – nav;3.4. Ietekme uz uzņēmējdarbības vidi vai konkurenci pašvaldības teritorijā – nav tiešas ietekmes. |
| 4. Informācija par administratīvajām procedūrām |  Saistošo noteikumu izpildi nodrošinās pašvaldība. Nodeva ir samaksājama pilnā apmērā pirms dokumentu un atļauju saņemšanas vai noteikto darbību veikšanas. Nodevas iemaksā pašvaldības norēķinu kontā, izņemot 8.1.apakšpunktā noteikto nodevu, kuru, pamatojoties uz dzīvojamās mājas pārvaldnieka (apsaimniekotāja) izsniegta rēķina pamata, ieskaita mājas pārvaldnieka (apsaimniekotāja) norādītajā norēķinu kontā. Fiziskām un juridiskām personām, uz kuriem noteikumi attiecināmi, netiek radītas papildus izmaksas procesuālo darbību izpildes ietvaros, izņemot pašvaldības nodevas samaksu. |
| 5. Informācija par plānoto ietekmi uz pašvaldības funkcijām un cilvēkresursiem | Lai nodrošinātu saistošo noteikumu izpildi, nav nepieciešami papildu cilvēkresursi sakarā ar jaunu institūciju vai darba vietu veidošanu, vai esošo institūciju kompetences paplašināšanu. |
| 6. Informācija par izpildes nodrošināšanu | Saistošo noteikumu izpildes nodrošināšanā netiek paredzēta jaunu institūciju izveide, esošo likvidācija vai reorganizācija, izpilde tiks nodrošināta ar esošajiem pašvaldības resursiem. |
| 7. Informācija par prasību un izmaksu samērīgumu pret paredzētajiem ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams minētā mērķa sasniegšanai.   |
| 8. Informācija par konsultācijām ar privātpersonām | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, saistošo noteikumu projekts un tam pievienotais paskaidrojumu raksts no [22.03.2024.](https://likumi.lv/ta/id/349423-par-siguldas-novada-pasvaldibas-simboliku/redakcijas-datums/2023/12/07) līdz 04.04.2024. (ieskaitot) tiks publicēts Olaines novada pašvaldības tīmekļvietnē www.olaine.lv sabiedrības viedokļa noskaidrošanai. Saņemtos viedokļus par saistošo noteikumu projektu pašvaldība apkopos un atspoguļos šajā paskaidrojuma rakstā.  |

Priekšsēdētājs A.Bergs